《百一诗 七》
两汉·应璩

古有行道人。
陌上见三叟。
年各百余岁。
相与锄禾莠。
住车问三叟。
何以得此寿。
上叟前致辞。
室内妪貌丑。
中叟前置辞。
量腹节所受。
下叟前致辞。
夜卧不覆首。
要哉三叟言。
所以能长久。

作者简介：（191—252）三国魏汝南人，字休琏。应场弟。博学，以文章显，善为书记。魏文帝、明帝时，历官散骑常侍。齐王曹芳立，稍迁侍中、大将军长史。曹爽执政，多违法度，璩以诗讽之，多切时要。复为侍中，典著作。今存《百一诗》数篇，有辑本《应休琏集》。